Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 162/13/5508	Ružomberok, 29.5.2013
EEČ : 2-42-61-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodený sa s obvineným dohodol na verbálnom ospravedlnení, pričom poškodený nepožadoval nárok na náhradu škody. Obv. XXXXX dňa 23.05.2013 zložil na účet Okresnej prokuratúry v Ružomberku peňažnú sumu na všeobecne prospešné účely vo výške 30,- Eur, pričom adresátom tejto sumy je Lyžiarsky klub so sídlom Biely Potok 2, 03403 XXXXX-Biely Potok, IČO 17059178, číslo účtu 0056725043/0900, vedený v Slovenskej sporiteľni pobočka XXXXX, kde z uvedených súm patrí štátu na peňažnú pomoc obetiam trestnej činnosti 50% podľa osobitného zákona. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Liptovská Teplá pod spisovou značkou ORP-278/LT-RK-2013.
dňa 06.04.2013 v čase okolo 22.45 h počas diskotéky v priestoroch pohostinstva Bocian v obci Ludrová, okres XXXXX, po predchádzajúcej slovnej výmene fyzicky napadol XXXXX, nar. XXXXX, tým spôsobom, že ho odzadu chytil za rameno a zhodil ho z barovej stoličky na zem, kde ho následne udrel jedenkrát päsťou pod ľavé oko a v ďalšom konaní mu zabránil tam prítomný XXXXX, nar. 02.07.1994 tak, že ho od poškodeného odstrčil, pričom obvinený poškodenému spôsobil modrinu pod ľavým okom a škrabance na ľavej strane krku, ktoré zranenia si nevyžiadali lekárske ošetrenie ani následnú práceneschopnosť.

Odôvodnenie: 
           Uznesením povereného príslušníka OO PZ Liptovská Teplá sp. zn. ORP-278/LT-RK-2013 z 31.01.2013 bolo podľa § 206 ods. 1 Trestného poriadku vznesené obvinenie XXXXX pre prečin výtržníctva podľa § 364 ods. 1 písm. a) Trestného zákona, na tom skutkovom základe tak, ako je to uvedené vo výrokovej časti tohto uznesenia.

     	Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

           XXXXX a poškodený uzavreli dňa 23.05.2013 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený sa s obvineným dohodli na verbálnom ospravedlnení, pričom poškodený nepožadoval náhradu škody.

    	 Obv. Hollýl slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

Obv. XXXXX  zložil na účet Okresnej prokuratúry v Ružomberku peňažnú sumu vo výške 30,- Eur, pričom adresátom týchto súm je Lyžiarsky klub so sídlom Biely Potok 2, 03403 XXXXX-Biely Potok, IČO 17059178, číslo účtu 0056725043/0900, vedený v Slovenskej sporiteľni pobočka XXXXX, kde z uvedených súm patrí štátu na peňažnú pomoc obetiam trestnej činnosti po 50% z každej sumy podľa osobitného zákona.

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinení zložili na účet Okresnej prokuratúry XXXXX. 

Táto suma je primeraná závažnosti spáchaného trestného činu.

Obv. XXXXX a poškodený s týmto spôsobom vybavenia veci v prípravnom konaní vyslovili súhlas. 
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor